歐萱

歐萱，原名歐燕萍，係新加坡著名女藝人，新傳媒七公主之一。憑著2008年電視劇《小娘惹》得到好高知名度，並且曾經憑演出《當我們同在一起》、《志在四方》，《信約：動盪的年代》等電視劇獲獎，去到2016年仲憑住《志在四方2》趙非兒一角獲得紅星大獎最佳女主角嘅獎項，成為新加坡視后。

喺2002至2017年期間，佢係新傳媒嘅全職藝人。之後離開咗新傳媒但仍然有參與一啲新傳媒嘅電視劇。

早年生涯
歐萱喺新加坡出世，祖籍福建。不過，佢嘅家庭係以英語溝通為主，好少用到華語。佢喺一次訪問入面提到，話覺得自己好好彩因為佢父母畀到所有佢需要嘅嘢。

佢喺國家初級學院同新加坡國立大學畢業。佢曾經因為鍾意小朋友考慮過讀兒童心理學，但最後佢修讀嘅係舞台劇。讀大學期間佢曾經係NUS Dance Ensemble嘅會長，佢之後喺2001年參加優頻道主辦嘅《新臥虎藏龍》新秀比賽出道，轉到電視界發展，同期嘅重有郭蕙雯。第一步演出嘅電視劇係《情色男女》，佢曾經喺國家初級學院一個校友介紹入面睇到，呢個轉變過程並唔容易。

演出作品 
 2001年：《情色男女》
 2002年：《勝券在握》、《奇妙人生之愛情遞送》 、《九層糕》、 《吐司男之吻2》
 2003年：《真心英雄》、《荷蘭村》
 2004年：《辣兄辣妹》、《孩有明天》、《任我遨游》
 2005年：《情來運轉》、《舞出彩虹》
 2006年：《刑警二人組》、《海的ㄦ子》
 2007年：《最高點》
 2008年：《小娘惹》
 2009年：《當我們同在一起》
 2013年：《志在四方》
 2014年：《信約：動盪的年代》
 2015年：《志在四方2》
2016年：《絕世好工》

星加坡女演員